Ақмола облысы

Зеренді ауданы

«Шағалалы орта мектебі» КММ

«Бүкіл әлем сөйлейді нақты ғылымдар тілінде»

атты физика және информатика апталығы

Сыныптан тыс іс – шара

 «Озық ойлы оқушы»

Бекітемін: / / Сүлейменова Н.К.

 Өткізген: Батырбек Б.А.

 2019 – 2020 оқу жылы

Мақсаты:
Дарынды оқушыны анықтау, оқушылардың пәндерге деген қызығушылықтарын арттыруға, алған білімдерін қорытындылауға, тәлім-тәрбиесін, танымдылық қабілетін, белсенділігін дамытуға дағдыландыру. Білімді, дарынды, озық болуға тәрбиелеу.

**Дамытушылық:** Оқушылардың есте сақтау және зейіндік қабілеттерін дамыту, пәнге деген қызығушылығын арттыру.

**Тәрбиелік:**Уақытты тиімді пайдалануға, жүйелі ойлауға, ұқыптылыққа, шапшаңдыққа, компьютерлік сауаттылыққа тәрбиелеу.

Сабақтың түрі: Сайыс

Сабақтың типі: аралас

Сабақтың әдісі: сұрақ-жауап, түсіндіру

Көрнекіліктер: қима-қағаздар, интерактивті тақта, слайд, ноутбук,т.б.

Сабақтың барысы:

Ұйымдастырушылық кезең:

1. Сәлемдесу;
2. Оқушыларды ретпен отырғызу;
3. Интеллектуалдық ойынның тақырыбымен, шарттарымен таныстыру;

Сайыс бөлімдері:
1. Таныстыру (2 мин)
2. «Кім жылдам?» (5 мин)
3. «Кім тапқыр?» (5 мин)
4. «Байқағыштығыңды байқат» (10 мин)
5. «Сөзжұмбақты шеш» (10 мин)
 7. «Түсін мені» (3 мин)

6. «Көрермендермен ойын» (5 мин)

Жеңімпаздарды марапаттау.
«Информатика әлеміне саяхат»
(Информатикалық — интеллектуалды ойын)

**Жоспары**

Жүру барысы

Ойын толқын, айналған қатты ағысқа
Танылғандай танымда, жат дауыста
Біреу озып келеді қатарынан,
Біреу қалып жатады асығыста.

Ойын толқып жатқанда асып, тасып,
Біреу мығым, біреулер шалыс басып.
Бұл ойыннан өтеді ғұлама ойлар,
Жеңсең де, жеңілсең де қалма жасып.

Құрметті қауым «Жүзден жүйрек, мыңнан тұлпар» сайыскерлер, бүгінгі информатика пәні бойынша меңгерген білімдерін жүйелеу, ауызша, жазбаша қабылеттерін ойын арқылы жетілдіру мақсатында ұйымдастырылып отырған «Озық ойлы оқушы» білімдік сайысымызға қош келдіңіздер!
Өз білімі мен зердесіне сенген оқушыларымызға сайысымыздың барысын таныстырамыз.
І бөлім: «**Таныстыру**» әр сайыскер өзін таныстырып өтеді.
ІІ бөлім: «**«Кім жылдам?»**» (әр сайыскерімізге 3 сұрақ қойылады, әр сұраққа 20 секунд ішінде жауап беруі керек. Бұл бөлімде сайыскерлердің шапшаң ойлауы мен ойын тез жинақтауы байқалады.
ІІІ бөлім: «**Кім тапқыр?**» (Оқушылар өздеріне қойылған жұмбақтардың жауабын табуы тиіс.)
ІҮ бөлім: «**Байқағыштығыңды байқат**» (Екі сурет арасындағы айырмашылықты табу)

Ү бөлім: «**Сөзжұмбақты шеш**» (Сөзжұмбақтарды шешу)

ҮІ бөлім: «**Түсін мені**» (Сөзжұмбақтарды шешу)

Көрермендермен сайыс жүргізіледі.

Бұл сайысты көптен бері біздер күткенбіз,
Жалындаған жастармыз, біз көктембіз.
Мақсатымыз биіктерден көріну,
Біз сол үшін маңдай терді төккенбіз.
Армандарға қол созумен келеміз,
Өмір теңіз жүзіп келеді кемеміз.
Білімменен қаруланған тобымыз,
Қарсыласты қалай да біз жеңеміз! – деп бүгінгі сайысқа қатысқалы келген сайыскерлерімізге кезек береміз.

І бөлім: «Таныстыру» сайыскер өзін таныстырып өтеді:

Достық пен бірлікті етіп тұлға
Жеңіске жеткен едік талай сында
Қара қылды қақ жарып әділқазы
Еңбегін Тапқырлардың әділ сына
Әділ қазы, ақ қағазға бір сәлем
Әділдікке бас иеді күллі әлем
Жүйрік озар сайыстарда неше бір
Сарапқа сап әділдікпен шеше біл

Жарысымызды бастамас бұрын сайыскерлеріміздің білімін, тапқырлығын, ептілігін т.б қасиеттерін сарапқа салатын әділқазылар алқасымен таныстыруға рұқсат етіңіздер.
1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ІІ бөлім: «**Кім жылдам?»**»» әр сайыскерімізге 3 сұрақ қойылады,әр сұраққа 20 секунд ішінде жауап беруі керек. Бұл бөлімде сайыскерлердің шапшаң ойлауы мен ойын тез жинақтауы байқалады.Әр дұрыс жауап 5 баллмен есептелінеді.

Сайыскерлеріміздің ұпай сандарын анықтаймыз.

ІІІ бөлім: «**Кім тапқыр?**» Оқушылар өздеріне жасырылған жұмбақтардың шешуін табады. Сайыскер жұмбақтардың жауабын білмеген жағдайда, қарсыластары жауап беріп, ұпай сандарын иемденуге болады. Санды таңдайтын ұпайы аз сайыскер.

Сайыскерлеріміздің ұпай сандарын анықтаймыз.

ІҮ бөлім: «**Байқағыштығыңды байқат**»

Екі сурет арасындағы айырмашылықты табу.Оқушылар интерактивті тақтада көрсетілген 2 суреттің айырмашылықтарын тауып,параққа жазады.

Ү бөлім: «**Сөзжұмбақты шеш**» (Сөзжұмбақтарды шешу)

Әр оқушыға 2 сұрақтан беріледі.Оқушылар өздерінің тапқан жауаптарын тақтаға жазу арқылы сөзжұмбақтарды шешеді.Соңғы 1 сұрақ барлық оқушыларға ортақ қойылады.

**«Түсін мені»**

Белгілі бір жүйемен реттелген әріптерден сөз құрау: *Әр дұрыс жауапқа 5 балл-дан есептеледі. Бұл тапсырмаға 2 минут уақыт беріледі.*

сорецпро - марамгроп -

оринмкафати - енюм -

ротинам - инрпрет -

рептьюком - ныштақ -

тапееқтарн - нтиеретн -

Енді әділқазылар алқасы «Кім озық ойлы оқушы?» екенін анықтайды.Сол уақыт аралығында енді көрермендермен бір ойын жүргіземіз.

**«Көрермендермен ойын»**

Ақпараттың ең аз өлшем бірлігі /бит/
WINDOWS- cөзі нені білдіреді? /терезе/
Жеке компьютерлерді бір - бірімен телефондық желі арқылы байланыстыратын құрылғы /модем/
Ақпаратты сақтайтын құрылғы /жад/
Word бағдарламасындағы емле қателері қандай түспен айрықша көрсетіледі?/ қызыл/
Бүкіл әлемдік желі /интернет/
e-mail дегеніміз не? */ электронды пошта/*
Алгоритмді графиктік жолмен жазу */блок-схема/*
1 кбайт-та неше байт бар? *(1024 байт)*

***Марапаттау рәсімі***

Құрметті қауым «Жүзден жүйрек, мыңнан тұлпар» сайыскерлер, бүгінгі ұйымдастырылып отырған «Озық ойлы оқушы» білімдік сайысымыз өз мәресіне жетті!Сайысқа қатысушыларға,жанкүйерлерге көптен-көп рахмет!